Z A P I S N I K
32. sjednice Vijeća Mjesnog odbora Šestine (u daljnjem tekstu: Vijeće),
održane u srijedu, 24. siječnja 2024. 
u prostorijama Mjesne samouprave Šestine, Šestinski trg 10,
s početkom u 17:00 sati


NAZOČNI ČLANOVI VIJEĆA:
Danijel Jagušt, Kruno Vuk, Jure Tomičić, Jadranka Apostolovski, Lorena Malec Mlinarić 

ODSUTNI ČLANOVI VIJEĆA:
Mladen Kljaić, Maja Pleić

Predsjedava: Kruno Vuk, Predsjednik Vijeća. 
Zapisnik vodi: Jure Tomičić

Predsjednik konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati te otvara 32. sjednicu Vijeća Mjesnog odbora Šestine.
Sjednici je prisutan Goran Rogić, vd. voditelj Područnog odsjeka Podsljeme (Centar)

Vijeće jednoglasno prihvaća zapisnik 31. sjednice Vijeća, održane 12. prosinca 2023. godine. 
Na prijedlog Predsjednika Vijeće jednoglasno dopunjuje i utvrđuje sljedeći dnevni red:


DNEVNI RED:

1. [bookmark: _Hlk158884196]Plan potreba za aktivnostima, programima i projektima unapređenja kvalitete života građana MO Šestine za 2024.
1. Tekuća problematika 
1. Pitanja, prijedlozi i obavijesti


[bookmark: _Hlk154052100]Ad.1. Plan potreba za aktivnostima, programima i projektima unapređenja kvalitete života građana MO Šestine za 2024.

Predsjednik Vijeća izlaže dopis Grada Zagreba u kojem je potrebno definirati Plan potreba za aktivnostima, programima i projektima unapređenja kvalitete života građana MO Šestine za 2024. godinu kroz koji će provoditi događanja ili slične projekte za korist zajednice. Trenutna raspoloživa sredstva za provedbu koje ima MO Šestine nakon što se oduzmu troškovi vijenaca i svijeća je oko 3350 € (eura).
Predsjdenik je u suradnji sa vijećnicom Lorenom Malec-Mlinarić dao prijedlog za organiziranje ''Festivala sporta i kretanja ka zdravlju'' koji bi se proveo kroz razne dobne skupine. 
Lorena Malec-Mlinarić kratko obrazlaže ideje za provedbu te se otvara rasprava. 

Nakon kratke rasprave Predsjednik daje plan na glasanje. Vijeće se jednoglasno slaže sa Planom i troškovnikom te donosi zaključak o provedbi istog.




Ad.2. Tekuća problematika

Predsjednik Vijeća otvara točku dnevnog reda o tekućoj problematici:
· Zimska služba je nakon obilnog snijega odradila korektan posao (prema prioritetima – javne ceste, prilazi bolnice, škole i onda nerazvrstane ceste) te nije bilo pritužbi
· Sanacija šahtova za oborinsku odvodnju u ulici Šestinska cesta kod kč.br. 14
te u ulici Benkov put 2 šahta odvodnje kod kč. br. 3b još uvijek nije odrađena
· Živica u Šestinskom prilazu i dalje nije sanirana te se po tome pitanju nema nikakvog pomaka, niti pritiska nadležnih službi kao ni postupanja po donesenom riješenju.
· Prometno ogledalo na izlazu iz ulice Bjelevina još nije postavljeno
· Preostalo je postavljanje uspornika sa pješačkim prijelazom na sjevernom izlazu iz groblja (vrh parkinga nasuprot groblja) kao i ulici Šestinska cesta u blizini križanja sa ulicom Bjelevina
· Okvirni datum završetka radova na dječjem parku kod DVD-a je do 31. ožujka
· Nadstrešnice autobusnih stajališta i dalje nedostaju kod ulice Potočani (oba smjera) i u ulici Šestinski Vijenac nasuprot kč. br. 34
· Kante sa soli za ceste postavljene su na uobičajena mjesta te su dostupne za korisštenje 



Ad.3. Pitanja, prijedlozi i obavijesti

Predsjednik obavještava članove Vijeća o aktivnostima od posljednje sjednice Vijeća te kao i dobivenim dopisima od mjesne samouprave te odgovorima na tražene dopise te otvara raspravu:

Lorena Malec Mlinarić obaviještava Vijeće o novostima školskog odbora OŠ Šestine gdje je izbor ravnatelja OŠ Šestine završen te je za ravnatelja izabran dotadašnji profesor povijesti g. Toni Rajković koji je sa obnašenjem dužnosti započeo 17. siječnja 2024. Također na školskom odboru jedna od tema je bila i postavljanje novog video nadzora oko same škole i školskog igrališta.


Sjednica je završila u 18:00 sati. 

Zapisnik obradila: Mirela Gašpert Bertić
                 
KLASA: 024-08/24-003/85
URBROJ: 251-13-11-2/003-24-2
U Zagrebu, 24. siječnja 2024.

	
Zapisnik vodio:
 Jure Tomičić, v.r.
					Predsjednik Vijeća
								       Mjesnog odbora Šestine:
							                             Kruno Vuk	, v.r.						

